અને હવે એક વાત જે મજાકમાં ન લેવી, માત્ર ખરેખરા ઉદાહરણ તરીકે લેવી ! આ શ્વાનની સ્થંભાભિષેક પ્રવૃત્તિ પરથી ધ્યાને આવ્યું, મારી બાઈક જ્યારે વ્યવાસાયસ્થાને હોય ત્યારે ત્યાંના શ્વાનો તેના ટાયર પર અચૂક એકાદ અભિષેક કરે જ અને જેવી તે બાઈક લઈ અન્ય કોઈ વિસ્તારમાં જવાનું થાય ત્યારે ત્યાં પાર્ક થયેલી ઘણી બાઈક્સ પડતી મેલી તે વિસ્તારનો એકાદ શ્વાન ચોક્કસ પણે મારી બાઈકના ટાયરને પવિત્ર કરે જ !! (પ્રથમ તેને સુંઘ્યા પછી !) આ વર્ષોથી ચાલી આવતી સમસ્યા છે. સારી રીતે સર્વિસ કરાવેલી હોય તો બે-ચાર દહાડા શાંતિ રહે પણ વળી જેવો એકાદ શ્વાન તેને પવિત્ર કરી જાય એટલે આ (કુ)ચક્ર ફરી ચાલુ થઈ જાય !! હવે ઉપાય તો ભલે ના સાંપડ્યો પણ પાક્કું કારણ તો આજે સાંપડ્યું જ. આભાર.